b'\n_START_ARTICLE_\nSuhoi Su-2\n_START_PARAGRAPH_\nSuhoi Su-2 (ven. \xd0\xa1\xd1\x83\xd1\x85\xd0\xbe\xd0\xb9 \xd0\xa1\xd1\x83-2) oli neuvostoliittolainen Suhoin valmistama tiedustelu- ja kevyt pommikone, jota k\xc3\xa4ytettiin Suuren is\xc3\xa4nmaallisen sodan alussa. Se oli Pavel Suhoin suunnittelemista lentokoneista ensimm\xc3\xa4inen. Suunnittelu tapahtui vuosien 1936 ja 1937 v\xc3\xa4liss\xc3\xa4. Ensilennon lensi Mihail Gromov 25. elokuuta 1937._NEWLINE_Malli hyv\xc3\xa4ksyttiin tuotantoon nimell\xc3\xa4 BB-1 (ven. \xd0\x91\xd0\xbb\xd0\xb8\xd0\xb6\xd0\xbd\xd0\xb8\xd0\xb9 \xd0\xb1\xd0\xbe\xd0\xbc\xd0\xb1\xd0\xb0\xd1\x80\xd0\xb4\xd0\xb8\xd1\x80\xd0\xbe\xd0\xb2\xd1\x89\xd0\xb8\xd0\xba, Bli\xc5\xbeni bombardirov\xc5\xa1t\xc5\xa1ik, "lyhyen matkan pommittaja"). Mallinimeksi vaihtui Su-2 kun ep\xc3\xa4luotettava M-87-moottori korvattiin Tumanski M-88:lla._NEWLINE_Siit\xc3\xa4 kehitettiin kaksi jatkoversiota: Su-4, jossa oli voimakkaampi moottori ja aseistus, ja maataistelukone ShB. Koneita valmistettiin vuosina 1940\xe2\x80\x931942 793 kappaletta._NEWLINE_Koneessa k\xc3\xa4ytettiin eri versioissa sek\xc3\xa4 \xc5\xa0vetsov- ett\xc3\xa4 Tumanski-t\xc3\xa4htimoottoreita. N\xc3\xa4ist\xc3\xa4 Tumanski M-88-versio oli massatuotantomalli. Kun LaGG-3 h\xc3\xa4vitt\xc3\xa4j\xc3\xa4ss\xc3\xa4 kokeiltiin voimakkaampaa \xc5\xa0vetsov A\xc5\xa0-82 t\xc3\xa4htimoottoria suorituskyvyn parantamiseksi, asennettiin runkoon Su-2 -tyypin keulaosa.'